এরকম আকাশ মানুষকে কল্পনাতুর করে তোলে। সুজয় কল্পনায় দেখল ভগবানের আশ্চর্য সুন্দর চোখদুটো ঘুমে কেমন বুজে আসছে। যে ইঁদুরটাকে না মেরে রাস্তায় ছেড়ে দিল। খাঁচার দরজা থেকে বেরিয়ে ওটা দৌড়ে গেল ফুটপাতের দিকে। তারপর ফুটপাতের গা ঘেঁষে ঘুরে বেড়াতে লাগল। অন্যদিন হলে কাকেরা খুঁচিয়ে মারত। কিন্তু আজ চারপাশের অন্ধকারে ইঁদুরের কালো শরীরটা এমন মিশে গিয়েছিল যে কাকেরাও যেন ওকে দেখতে পায়নি।